《相逢行》
宋代·李廌

平生不为轻薄游，故亦未作相逢作。
寻常木强畏犯义，直欲端彦规後生。
有客性不羁，谓我何泥固。
太上立德次立功，痴儿乃为功名悮。
颜回穷冻终何成，东山饿夫适自苦。
君不见白杨依依北邙墓，断碣灭裂碍行路。
触髅物化今何为，剑钺虽存委为土，
痴儿胡为不早悟。我闻是言笑不顾，
抠衣布武出门去。杳如乘鸾向烟雾，
精神流离不自据。想像彷佛若神遇，
果见姣姬拾翠羽。縠袂障日扬轻素，
芙蕖倒影碧波媚，薄云映日光未吐。
冶容异公行，联娟美无度。
惊翩翩，下烟渚。
游翔嫷，将高举。
为怜牵牛久独处，欲解明璫赠交甫。
临行惠我不语意，定驾星軿为暮雨。

作者简介：李廌（zhì）（1059-1109） 北宋文学家。字方叔，号德隅斋，又号齐南先生、太华逸民。汉族，华州（今陕西华县）人。6岁而孤，能发奋自学。少以文为苏轼所知，誉之为有“万人敌”之才。由此成为“苏门六君子”之一。中年应举落第，绝意仕进，定居长社（今河南长葛县），直至去世。文章喜论古今治乱，辨而中理。